Astrid Maud Ingeborg
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Kongehuset
Astrid Maud Ingeborg er norsk prinsesse, kong Olav 5s yngste datter og søster av prinsesse Ragnhild Alexandra og kong Harald 5.
Hun tok examen artium på Nissens pikeskole i Oslo i 1950 og studerte i Oxford i perioden 1950–52.Prinsesse Astrid giftet seg 12. januar 1961 med disponent Johan Martin Ferner og tituleres offisielt som prinsesse Astrid, fru Ferner. Hun har fem barn: Cathrine (født 22. juli 1962), Benedikte (født 27. september 1963), Alexander (født 15. mars 1965), Elisabeth (født 20. mars 1969) og Carl-Christian (født 22. oktober 1972).Prinsesse Astrid fungerte som landets førstedame fra moren, kronprinsesse Märtha døde i 1954, og de første årene etter at hennes far, kong Olav 5, ble konge i 1957. Hun utfører fremdeles enkelte offisielle oppdrag for kongefamilien og i 2002 innvilget staten henne ærespensjon for å «vise sin anerkjennelse for den innsatsen prinsesse Astrid, fru Ferner, har gjort for Norge». Les mer i Store norske leksikon det norske kongehuset Eksterne lenker Det norske kongehus: Prinsesse Astrid Litteratur Isaksen, Trond Norén: Kvinne blant konger : en biografi om prinsesse Astrid, 2007